GiliGold/VAD_KnessetCorpus huggingface dataset:
פנינה תמנו:
 את יכולה לקבוע שמקצועות חיוניים שעובדים בשעות לא שגרתיות ולהוסיף שם, אבל כן הם צריכים סיוע
אבישג סבג ראובן:
אבל בגלל שנחנו לא יודעים לתחום את כל המקצועות, ובגלל שעולים כבר דברים חריגים
אבישג סבג ראובן:
 אפשרנו להכניס את זה תחת סעיף ועדת חריגים
אבישג סבג ראובן:
 עכשיו, השם ועדת חריגים אולי מקומם, אבל השם ועדת חריגים הוא בשביל שתבינו שיש בכל יום רביעי ועדה שמתכנסת בכל מה שלא נכנסת תחת התקנון
אבישג סבג ראובן:
 הרבה דברים שלא חשבנו עליהם בכלל
פנינה תמנו:
אז תקריאי לי את הנוסח עוד פעם
אבישג סבג ראובן:
'בני זוג במאמץ מלחמתי, ככל ושני בני הזוג המשרתים במילואים או בכוחות הביטחון או בריתוק משקי'
אבישג סבג ראובן:
 אני אכניס עובדים חיוניים כתיקון, בסדר?
אבישג סבג ראובן:
ניתן יהיה לקבוע פיצוי על אובדן הכנסה של קרוב משפחה או אחר
פנינה תמנו:
לא על אובדן הכנסה רק
פנינה תמנו:
 שימי לב: 'הוצאות כתוצאה מהטיפול בילדים, הנובע מהיעדרותו של בן/בת הזוג שנקראו לצו 8'
אבישג סבג ראובן:
את זה אני אצטרך לאשר
הדס וינוגרד-הבר:
כשאת אומרת צו 8 את מוציאה את נשות הקבע מחוץ למשוואה
פנינה תמנו:
נשות הקבע, אנחנו נמצא את הדרך לפתור את הסוגייה
פנינה תמנו:
 אני אומרת לכן
מורן חטב:
למה צריך להחריג אותנו?
פנינה תמנו:
אני החרגתי?
מורן חטב:
אני שואלת
פנינה תמנו:
אנחנו תכף נגיע לזה ואנחנו נקבל ממנה תשובות
פנינה תמנו:
 אני רוצה שיהיה לכן תשומת לב
פנינה תמנו:
 אני מבינה שהבעיה היא רוחבית ויש הרבה דברים שאתם נופלים בהם
פנינה תמנו:
 אנחנו כאן כדי לעזור לכם
מורן חטב:
אנחנו יודעות ואנחנו שמחות על זה
פנינה תמנו:
אז דקה, תנו לנו לפתור
פנינה תמנו:
 האמינו לי שאני יודעת מה אני עושה
אבישג סבג ראובן:
את הסעיף הזה אני אצטרך לאשר אותו
פנינה תמנו:
אין בעיה ,לא אמרנו שלא
פנינה תמנו:
 גם בפעם הקודמת אמרתי לך, אנחנו סומכים על הכישורים שלך אבישג
פנינה תמנו:
 אני לא אוהבת ששולחים את הסא"לית לתת לנו תשובות בלי שיש לה סמכות
פנינה תמנו:
 קלטנו ששלחו לנו מישהי עם סמכות
פנינה תמנו:
 חברת הכנסת קטי שטרית בבקשה
פנינה תמנו:
 כתוב לי ככה, אחרי זה חבר הכנסת סימון דוידסון
פנינה תמנו:
 ונראה לי שאני אעשה הפסקה באמצע וגם אל תדאגי עליזה לביא גם תדבר וגם שרון ניר
פנינה תמנו:
 רשומות
קטי קטרין שטרית:
טוב, לצערי אני רוצה לפתוח – כפי שאני עושה בדיונים אחרים – בשליחת תנחומים, לנופל החמישי מהעיר שלי, לליאור סיוון קצין בחטיבת הראל, נשוי לליאב שנמצאת בחודש התשיעי להריונה, צריכה ללדת בכל רגע
פנינה תמנו:
אני אספר לך שהם קנו ביישוב גבעות עדן, המקום שאני קניתי את הבית, והם לא הספיקו לעבור לבית
פנינה תמנו:
 משתתפים בצערם
קטי קטרין שטרית:
לצערנו הרב היום התבשרנו, ואני שולחת תנחומים למשפחה
קטי קטרין שטרית:
 ומשם במעבר חד אני עוברת לנשות המילואימניקים שליבי איתן גם באופן אישי כי הבן שלי שם, וגם מפני שאני חושבת שזה דבר שהוא מאוד חשוב
קטי קטרין שטרית:
      אני מקווה שאבישג עדיין איתנו
קטי קטרין שטרית:
 אני רוצה לשאול אותה למה לא מבטלים את ההבחנה בין מפקדים לחיילים פשוטים לעניין של התגמול עבור שירות מילואים פעיל מעל ל-60 ימים? כך שגם חיילים שלא מפקדים יוכלו לקבל את זה
קטי קטרין שטרית:
 אני אשמח לקבל על זה תשובה
קטי קטרין שטרית:
      אני רוצה לציין לשבח גם את הצעת החוק של מיכל וולדיגר שהיא מבקשת לעשות תיקון בהצעת חוק עבודת נשים, ששם היא מבקשת להוסיף שעה וחצי לבן הזוג או בת הזוג של המילואימניקים, שאמורה לטפל בילדים בבקרים
קטי קטרין שטרית:
 זה דבר שחולף לנו ככה, אבל הבוקר המאוד קשה לפזר את הילדים, לדאוג להגיע
קטי קטרין שטרית:
 יש נשות מילואימניקים שצריכות להתחיל מסע כומתה
קטי קטרין שטרית:
 מן סוג של נהגת מונית ואין התחשבות
קטי קטרין שטרית:
 וזה מקומם אותי הנושא הזה של הפיטורים של נשות המילואימניקים
קטי קטרין שטרית:
 ואני מבקשת מהפורום הנכבד הזה
קטי קטרין שטרית:
 קודם כול, אני מעריצה שלכם, איך הקמתם פורום בצורה כל כך מהירה, כל הכבוד לכם, ישר כוח גדול, אבל אני מבקשת ממכם, תעשו שיימינג לכל מי שמנסה לפטר
קטי קטרין שטרית:
 אני אומרת לכם, אתם חייבים לפרסם את זה
פנינה תמנו:
בגלל שיום רביעי היום אנחנו ב-11:00 מסיימות, אז לקצר
שגית בכנר:
זה לא רק מי שפיטרו אותה, זה גם הוצאה לחל"ת שהפכה להיות פיטורים שקטים
שגית בכנר:
 מוציאים לחל"ת כי זה מתאפשר
קטי קטרין שטרית:
זה פשוט כזו בושה לאותו מעסיק
קטי קטרין שטרית:
 ואבישג תודה על הקילו גלידה מגולדה, קיבלנו את זה דרך הבן שלנו
פנינה תמנו:
איפה? למה אני לא קיבלתי?
קטי קטרין שטרית:
זה מהמילואימניקים, אז אשתו הביאה לנו את זה
פנינה תמנו:
הסנדלר הולך יפה
פנינה תמנו:
 לא קיבלנו שקל עד עכשיו
קטי קטרין שטרית:
היא גם קיבלה זר פרחים ביום שישי לכבוד שבת
פנינה תמנו:
קטי, אנחנו מבקשים ממך לא לקחת לכלה
קטי קטרין שטרית:
לבן שלי, זה לא לי
פנינה תמנו:
קטי אנחנו מבקשים ממך לא לקחת לכלה
קטי קטרין שטרית:
יש לי כלה מדהימה, מקסימה, נהדרת, אני בלחץ והיא מרגיעה אותי
פנינה תמנו:
שהיא מביאה לה הכול הבנתי
פנינה תמנו:
 תודה לקטי
פנינה תמנו:
 אני רוצה לשאול אותכם חברי הכנסת
פנינה תמנו:
 יש לכם זמן? תודה סימון אז בוא לפה תהיה קרוב
סימון דוידסון:
אני ליד עליזה, אני שומר על עליזה
פנינה תמנו:
מצוין, אז שניכם מוזמנים להתקדם
פנינה תמנו:
 שרון, בבקשה קצר
שרון ניר:
גברתי קודם כול אני רוצה להודות לך על זה שאת דוקרת את הנקודות הכל-כך נכונות וכל כך חשובות כעת לעת המלחמה
שרון ניר:
 אני חושבת שמה שהכנסת צריכה לעסוק זה בדיוק בנושאים האלה
שרון ניר:
 איך אנחנו נותנים בסוף את המעטפת לצבא?
קטי קטרין שטרית:
אגב כל הדברים המקצועיים במעמד האישה זה בזכותה
שרון ניר:
מדהים וחשוב ובאמת
קטי קטרין שטרית:
אף פעם לא התנהלה ככה ועדה אני חייבת להגיד
שרון ניר:
כל כך משמעותי וצריך לומר את זה
שרון ניר:
 אני רוצה לומר דבר אחד
שרון ניר:
 גיוס לצבא זה לא גיוס של אדם, זה גיוס של משפחה
שרון ניר:
 אני רוצה להכניס כאן לתוך הכותרת הזו כי אני שומעת את ההבחנה בין איש המילואים לאיש הקבע
שרון ניר:
 זה גיוס של אדם, זה לא משנה אם מדובר באוכלוסיית המילואים או אוכלוסיית הקבע
שרון ניר:
 אותה אישה, גם היא וגם היא, באותה מידה מה-7 באוקטובר לא רואים את הבעלים
שרון ניר:
 צריך להגיד את זה ביושר
פנינה תמנו:
זה מעבר לרגיל
שרון ניר:
 זו מלחמה
שרון ניר:
 וכשאני אומרת שזה גיוס של משפחה, אני אומרת שזה גבורה בסוף
שרון ניר:
 זו גבורה של משפחה, זו גבורה של אנשים, זו גבורה של הילדים, זו גבורה של הסבתות, של הסבים, של כל הנושאים בנטל, ואנחנו, באמת כפי שכתוב כאן, צריכים להקפיד לעבוד על המעטפת הזאת
שרון ניר:
 אנחנו צריכים לתת פה הטבות שהן הטבות ברוחב לב
שרון ניר:
 צריך להגיד את זה
פנינה תמנו:
בלי אפליה
שרון ניר:
בלי אפליה בין כל מי שנמצא בסוף ותורם יותר, צריך לקבל יותר
שרון ניר:
 אני רוצה להדגיש דבר אחד
שרון ניר:
 מדובר פה גם על חברות של אנשים שעזבו ב-7 באוקטובר ונמצאים שם עכשיו חודשיים-שלושה
שרון ניר:
 והסיפור הזה גם של העזרה המנטלית, של איזה hotline, אמרתם מנהלת, אבל איזה קו חם שיכול בסוף לתת מענה לאותן נשים
פנינה תמנו:
זה תכף על הסיוע הנפשי, על המעטפת הנפשית נקרא לזה
שרון ניר:
 אז מעבר למעטפת הכלכלית שאני יודעת שאבישג, וכל ענף מילואים עושה בהרחבה, אני חושבת שצריך להיות פה בסוף hotline שנותן מענה לאותה משפחה, בן זוג או בת זוג, באופן מלא
פנינה תמנו:
וילדים
שרון ניר:
וילדים, בדיוק כך
פנינה תמנו:
תודה רבה שרון
פנינה תמנו:
 מי האלוף שאחראי עליכם אבישג? נראה לי שהיא תצטער שהיא באה
אבישג סבג ראובן:
ראש אכ"א
פנינה תמנו:
אז זה יניב עשור
פנינה תמנו:
 אנחנו קודם כול מוסרים לו מכאן הצלחה רבה בתפקידו
פנינה תמנו:
 אבל זה גם מוקלט וזה גם משודר בחי, אני קוראת לאלוף יניב עשור, כמו שעושים במשטרה והקימו קרן מיוחדת לאנשי המשטרה הקבועים, הרי שם אין צו 8, אבל בכל זאת מבינים שהם עובדים מעל השעות הרגילות, ונותנים סיוע ומעטפת לנשים שלהם, כך צריך להיות גם בצה"ל לנשים של אנשי הקבע
פנינה תמנו:
 היום הם ממש לא בתפקוד רגיל
אבישג סבג ראובן:
אני מציעה שתזמיני לפה את הרפרנט של אנשי הקבע, כי יש הרבה דברים שעושים, ואני חושבת שזה לא אני כמי שיכול לענות על זה
פנינה תמנו:
אז את לא קשורה לזה?
אבישג סבג ראובן:
אני רק מילואים, אבל אני בתוך האגף, אני אעביר את המסר
אבישג סבג ראובן:
 אני ממליצה לפעם הבאה להזמין גם את מי שאחראי
פנינה תמנו:
יכול להיות שדיון מיוחד שאנחנו נצטרך לקיים עוד השבוע
אבישג סבג ראובן:
אז יש מי שמטפל בזה בצה"ל
פנינה תמנו:
אמרתי שאני אתן להם זמן עכשיו
פנינה תמנו:
 מה רצית לומר?
אבישג סבג ראובן:
שיש רפרנט שמטפל בזה בצבא
פנינה תמנו:
אמרתי שאני אשאיר זמן היום אבל יכול להיות שצריך עוד דיון נוסף
קריאה:
נשות קבע, משטרה, וכוחות הביטחון
פנינה תמנו:
אז נכון, אבל בדקתי
פנינה תמנו:
 איך ידעתי שלנשות השוטרים יש סיוע? כי דיברתי עם השר והוא אמר לי שאני לא צריכה לעשות דיון
פנינה תמנו:
 כי אז פנו אליי השוטרות ושאלו למה הם לא נכנסים, זה לא בסדר? ואז דיברתי עם השר ומסתבר שיש להם קרן
פנינה תמנו:
 איפה יש בעיה? זה באמת עם נשות הקבע
פנינה תמנו:
 חבר הכנסת סימון דוידסון ואז עליזה לביא, ואז אנחנו נעבור לנציגי משרדי הממשלה
סימון דוידסון:
תודה רבה גברתי
סימון דוידסון:
 אני לא אחזור על הרבה מאוד דברים, רק ככותרת אני אגיד שאנחנו פה כדי לחזק אתכן
סימון דוידסון:
 אתן גיבורות ואני אדבר איתכם על נושא שאני מטפל בו בשלושה השבועות האחרונים
סימון דוידסון:
 אני שמח שדבורה נמצאת פה, הנושא של הסטודנטים והסטודנטיות
סימון דוידסון:
      25% מהמשרתים במילואים היום, אם זה נשים או גברים, הם סטודנטים וסטודנטיות
סימון דוידסון:
 וקיימנו שני דיונים רציניים מאוד בוועדת חינוך, ואני הלכתי ונפגשתי, ואת יודעת את זה, עם נשיאים ועם מנהלי מכללות פרטיות, לא משנה, מכל הסוגים
סימון דוידסון:
 ועשינו דרך בשבועיים האחרונים אבל עדיין, דבורה, זה לא מושלם לגבי הנשים של המילואימניקים שנמצאים בקרב או לא בקרב
סימון דוידסון:
      אני ביקשתי מאותם נשיאים שגם הנשים יקבלו את התנאים – ואני שמח שאת נמצאת פה – שאותם מילואימניקים מקבלים, שזה מועד ב' ומועד ג' וקבוצות קטנות ותמיכה וכן הלאה
סימון דוידסון:
 לא כולם נותנים את זה
סימון דוידסון:
 וגם המתווה כמו שאמרתי אתמול הוא לא שלם עדיין, והוא לא שווה בכל המקומות
סימון דוידסון:
 אישה של מילואימניק שנמצא שהוא סטודנט או לא סטודנט ונמצא בקרב והיא צריכה ללמוד ולהגיע ללימודים, צריכה לקבל הקלות ועזרה
סימון דוידסון:
בדיוק כמו אותו סטודנט שנמצא בקרב
סימון דוידסון:
 הן חוות את אותם קשיים כשהן נמצאות בעורף וצריכים לעזור להם
סימון דוידסון:
 עכשיו אני אגיד משפט אחרון לגבי העזרה הכלכלית
פנינה תמנו:
סימון אל תלך כי אני אסביר לך מי נמצא איתנו כאן
פנינה תמנו:
 פרופ' דרורית נוימן – דיקנית סטודנטים של תל אביב
סימון דוידסון:
דווקא תל אביב עשו את זה יפה מאוד
פנינה תמנו:
ד"ר מיטל יונה – ראש המשרד לגיוון של ויצמן
סימון דוידסון:
גם באוניברסיטה הפתוחה היינו בהקלות
פנינה תמנו:
פרופ' בנימין שמואלי, דיקן הסטודנטים של? למה אתם לא כותבים של מי?     פרופ' גיא הרפז, דיקן הסטודנטים באוניברסיטה העברית
פנינה תמנו:
 מיכל צנטר דיקנית הסטודנטים גם לא כתוב של מי
פנינה תמנו:
      תראו, אני מקווה שנספיק לצלול
סימון דוידסון:
אני רוצה להגיד לך פנינה, רק לומר משפט אחרון
סימון דוידסון:
 רק אני אסיים
פנינה תמנו:
אני אתן לך, מבטיחה
איסר הראל:
גם מל"ג פה
פנינה תמנו:
גם המל"ג נמצאים כאן, וור"ה נמצאים כאן
פנינה תמנו:
 תקשיבו טוב לדברים שהוא אומר לכם, אני אומרת לכם שכמעט ועלה בזום גם יו"ר ועדת החינוך שהוא נמצא בחו"ל
סימון דוידסון:
מי? יוסי?
פנינה תמנו:
 כי הנושא הזה
פנינה תמנו:
 ואנחנו לא נוותר על הדבר הזה, ואני בטוחה שגם אתם רוצים לבוא לקראת
פנינה תמנו:
 בבקשה תסיים את הדיבור
סימון דוידסון:
אני רק אסיים
סימון דוידסון:
 כל הנושא הזה, ואתה יודע את זה, שהעזרה הכספית שהעזרה הכספית שנותנים לסטודנטים, אם זה בתל אביב, אם זה בטכניון, אלו לא מספרים זהים אצל כולם, אלו תרומות
סימון דוידסון:
 זה לא כסף שהמדינה או האוניברסיטה נותנת, אלו תרומות
סימון דוידסון:
      ואני אסיים בזה, אני לא יודע אם את יודעת את זה, שבתקציב האחרון שעבר לפני מספר ימים, עשו קיצוץ של 300 מיליון שקלים להשכלה הגבוהה בחודש האחרון
סימון דוידסון:
 זה מה שהעבירו בתקציב האחרון
סימון דוידסון:
 אז כשמדברים על כספים שנותנים לסטודנטים אלו תרומות, הכול תרומות
פנינה תמנו:
תודה רבה לך, חברת הכנסת לשעבר, חברתי עליזה לביא, שתמיד פועלת למען נשים בכל זירה, בכל מקום
פנינה תמנו:
 אני עוקבת אחריך אחרי מה שאת עושה, כולל החיבור הזה בתוך עם ישראל, ישר כוח לך
פנינה תמנו:
 והייתה גם יושבת-ראש הוועדה הרבה מאוד שנים
עליזה לביא:
תודה גברתי, חברתי היקרה
עליזה לביא:
 אני פה גם בשביל הנשים השתוקות שלא יכולות לדבר
עליזה לביא:
 הכלה שלי פוטרה מעבודתה
עליזה לביא:
 כששאלו אותה למה את לא יכולה להגיע? היא אמרה אין גן
עליזה לביא:
 אמרו לה תגיעי, צריך להגיע
עליזה לביא:
 היא מהנדסת כימיה
עליזה לביא:
     הבטיחו לה רכב, היא לא קיבלה
עליזה לביא:
 אז אמרו לה שהיא צריכה לבוא, היא אמרה אבל אני לא יכולה, אין לי רכב, בעלי לקח אותו למילואים
עליזה לביא:
 את צריכה להסתדר לבד
עליזה לביא:
 הרכב היה חודש כמו רכבים רבים
עליזה לביא:
 היא לא יכולה, כמו שפה נאמר, ללכת ולעשות שיימינג, כי היא רוצה מקום עבודה
עליזה לביא:
 היא מאז היא מחפשת עבודה
עליזה לביא:
 הנשים הללו לא יכולות לעשות את כל הדברים הנוספים
עליזה לביא:
 היא לא תעלה פוסט בעניין הזה
עליזה לביא:
      אני פה בשבילה ובשבילן והחלטתי להתגייס
עליזה לביא:
 מה עושות נשים? אני מזועזעת מהנתונים, אני יודעת את הנתונים כי יש לי בן בעזה כבר חודשיים וחצי שנפצע, והיו לו גימלים וחזר, והיה בקרב בסג'אעיה לפני שבוע כי הוא אמר לי אמא אני חייב, אין לנו מספיק אנשים
עליזה לביא:
 יש לי שני חתנים, הבנות שלי
עליזה לביא:
 כל הנתונים פה אני לא צריכה אותם, אני מכירה אותם מהבית, כולנו מגויסים
עליזה לביא:
      אבל צריך להבין, אלו נשים שתוקות, אני גאה בך שגית, שאת פה, וגאה בכן שהתאגדתם זה לא מובן מאליו
עליזה לביא:
 הן משנות מחירים גברתי ואת יודעת את זה
עליזה לביא:
 ואנחנו צריכות להיות להן לפה
עליזה לביא:
 עזבתי הכול ואמרתי, ראיתי את הדיון הזה, ואני יודעת שאת עושה עבודת קודש ואני עוקבת
עליזה לביא:
 אבל גברתי יושבת-הראש חודשיים וחצי ואנחנו שומעים פה נתונים שאי אפשר להגיע אליהם? אי אפשר להגיע? כאילו מה, אנחנו לא יודעים? בסדר, אז יש משפחות כאלה ויש כאלה, אבל למשפחות שכן אפשר להגיע
עליזה לביא:
      אני עצמי לפני חודש נמצאת בבית, מקבלת שיש גיוס חירום שהבן שלך יגיע
עליזה לביא:
 הבן שלי כבר חודש בעזה, אה, לא, הייתה תקלה
עליזה לביא:
 יודעים להגיע אלינו
עליזה לביא:
 גברתי יודעים להגיע אלינו ולעזור ולסייע
עליזה לביא:
 הנתונים פה צריכים לעצור את כל הדברים הנוספים
עליזה לביא:
 הבנים שלנו בעזה, הם לוחמים
פנינה תמנו:
במיוחד שזה נוגע לכולם
פנינה תמנו:
 זה נוגע כמעט לכל בית בישראל
עליזה לביא:
15%, את עצמך הבאת את הנתונים שעמותות מטפלות במשפחות של לוחמים
עליזה לביא:
 איך אנחנו לא עוצרים הכול, וקודם כול ביטחון תזונתי
עליזה לביא:
 איך אומרת הכלה שלי? עליזה, תגידי להם שאנחנו מבקשות סדנאות איך הילדים יכולים לחזור לישון? ילדים לא ישנים אתן יודעות את זה
עליזה לביא:
 הם איבדו את יכולת השינה
עליזה לביא:
      מי מסייע? מי עוזר? מה, לעמוד בתור בקופות החולים? כולם יודעים מה קרה למערך הנפשי
עליזה לביא:
 אז מי שלא יכול לקחת את זה בפרטי מה עושה? מה עושה? ילדים זקוקים לסיוע, לתמיכה, לעזרה רגשית
עליזה לביא:
 הדברים לא ניתנים, הם לא קיימים
עליזה לביא:
 גברתי, חודשיים וחצי
עליזה לביא:
 אם הדברים, גם הכספים יבואו באיחור זה כבר יהיה מאוחר
עליזה לביא:
      תשמעי אני מכירה אותך ואת יודעת, חייבים להקים, כמו שבתוכנית - - - דיברנו על חברות חללי צה"ל והקמנו ותיקנו וזה נכנס לפרוטוקולים
עליזה לביא:
 להבדיל, צריך פה לעצור הכול
עליזה לביא:
 את יודעת לעשות את זה ותעשי את זה, זה אחריות במשמרת, ואת יודעת לעשות דברים מדהימים
עליזה לביא:
 צריך לעשות פה משהו אד-הוק לטובת נשות המילואים ונשות הקבע והמשפחות שקורסות ושלא יכולות לדבר
עליזה לביא:
 הן צריכות פרנסה, הן צריכות עבודה, הן צריכות סיוע והן צריכות עזרה
עליזה לביא:
 והנתונים הללו מחדדים את הכול
עליזה לביא:
 אנחנו מעבר לדגל האדום
פנינה תמנו:
תודה עליזה על זה שאת משמיעה קול מאוד חשוב
פנינה תמנו:
 את לוקחת אותי מיד לנציבות שוויון הזדמנויות בעבודה
פנינה תמנו:
 אני מאמינה בכן, נציבות שוויון הזדמנויות בעבודה
פנינה תמנו:
 השאלה אם אתן מאמינות בעצמכן? את זה אנחנו נדע על פי הנתונים של כמה אתן מטפלות בזמן זה? מי זו? מרים?
ינון אזולאי:
לא, נעים מאוד, סיון
ינון אזולאי:
 אני נציבה אזורית של מחוז ירושלים והדרום
ינון אזולאי:
 אני ארצה קצת לעשות סדר
פנינה תמנו:
למה הנציבה לא נמצאת?
ינון אזולאי:
היא נמצאת בפגישה אחרת
פנינה תמנו:
פגישה? מה יותר חשוב מזה? והיא חברה שלי ועדיין אני רוצה לומר שאין דבר יותר חשוב מזה
פנינה תמנו:
 אין דבר יותר חשוב מזה
פנינה תמנו:
 נשים למגויסי צו 8, או בני זוג לא צריכים להיות מפוטרים בשום צורה ובשום דרך
ינון אזולאי:
 אני רוצה קודם כול לעשות סדר ולהבהיר משהו
ינון אזולאי:
 אנחנו נציבות שוויון פועלים מכוח חוק שוויון
ינון אזולאי:
 חוק שוויון אומר שאסור להפלות אישה בגלל שהיא אישה, וגם משרתי מילואים בגלל משך הזמן במילואים
ינון אזולאי:
 זה דבר אחד
ינון אזולאי:
     בנוסף בסמכותנו חוק עבודת נשים, שיש שם התייחסות כמעט אחת בנוגע לנשות המילואים שהן צריכות לעבוד שעה פחות
ינון אזולאי:
 אלו החוקים שבסמכותנו
ינון אזולאי:
 בתקופה הזאת החלטנו, למרות שזה בתחום הסמכות שלנו, זכויות עובדים - - -
פנינה תמנו:
אני לא מסכימה איתך ואני אומרת לך אם את רוצה להיצמד לחוק, אז אני רוצה לומר לך אם אתן לא מסוגלות
ינון אזולאי:
לא, ממש לא
פנינה תמנו:
שניה סיון, אני לא אהבתי את הפתיחה שלך, זו התנערות מאחריות ואני אומר לך כזה דבר
פנינה תמנו:
 אם אתן לא תהיו מסוגלות לטפל - - -
ינון אזולאי:
אני רוצה להגדיר מה אנחנו עושים בתקופה הזאת ואיך זה קשור
פנינה תמנו:
 אם אתן לא מסוגלות, וזה מה שאני ככה בין השורות, את אומרת אנחנו עושים טובה בין השורות
ינון אזולאי:
ממש לא
פנינה תמנו:
אם אתן לא מסוגלות לטפל בתקופה הזאת בפיטורים של נשים למגויסי צו 8 אז אין לכם זכות קיום
ינון אזולאי:
אני רוצה להגיד משהו בשביל שתוכלי לדעת מה אנחנו עושים
ינון אזולאי:
 בתקופה הזאת אנחנו החלטנו לפתוח, ואנחנו נותנים מענה בנוגע לזכויות עובדים באופן כללי
ינון אזולאי:
 כל זכות עובדים
ינון אזולאי:
 עכשיו התווספו גם פניות של נשות משרתי המילואים שאנחנו נותנים להם את המענה
ינון אזולאי:
 אני אישית דיברתי עם עורכת הדין שבות מהפורום שדיברה מקודם
ינון אזולאי:
 ביקשתי ממנה להעביר לנו פניות
פנינה תמנו:
היא צריכה להעביר לכם פניות? לא מקובל עליי
ינון אזולאי:
לצערנו אין לנו מספיק פניות
פנינה תמנו:
אני אומרת לך סיון, תנשמי
פנינה תמנו:
 לא מקובל עליי שאתם שוב פעם מסתמכים על ארגוני מגזר שלישי או ארגון וולונטרי או פורום כזה
פנינה תמנו:
 אתם תצאו בפרסומים, אתם תגידו לנשים שהן נפגעות בעבודה שמעסיקים רודפים אחריהם או מפטרים אותן, עושים להן פיטורים שקטים, או שמקשים עליהן
פנינה תמנו:
 אתם תצאו ותגידו להם אנחנו כאן ככתובת נעמיד לכן עורך דין
פנינה תמנו:
 כל אחת מהם זכאית לעורך דין
פנינה תמנו:
      (מחיאות כפיים)     אף אחד פה לא עושה טובה
פנינה תמנו:
 אתם לא עושים טובה
ינון אזולאי:
קודם כול לא אמרנו שאנחנו עושים טובה
ינון אזולאי:
 אנחנו עושים, ואני רוצה להבהיר
ינון אזולאי:
 אנחנו 18 עובדים שאנחנו מטפלים במה שבסמכות שלנו, ובנוסף לקחנו על עצמנו גם את הדבר הזה
ינון אזולאי:
 אין לנו מפקחים
פנינה תמנו:
סיון אתם לא רק 18 עובדים כי אתם עושים גם מיקור חוץ
ינון אזולאי:
התחום של הפיקוח הוא של משרד העבודה שהם מפקחים על החוק, והם יכולים לתת את המענה וזה מנהל הסדרה ואכיפה ואנחנו פה גם לתת, וכל פניה שמגיעה אלינו מקבלת מענה מאפס ועד תום
ינון אזולאי:
 ואני גם ביקשתי - - - אנחנו מעבירים הרצאות - - -
פנינה תמנו:
סיון, שניה
פנינה תמנו:
 כמה נשים פנו אליכם?
ינון אזולאי:
בגלל זה אני אומרת, לצערנו המצב לא טוב
ינון אזולאי:
 בנוגע לזכויות באופן כללי של חרבות ברזל כמעט 50, מתוכן כמעט 20 נשות אנשי המילואים
פנינה תמנו:
מה 50?
ינון אזולאי:
וכל מי שפנתה אלינו קיבלה מענה
פנינה תמנו:
סיון את לא שומעת אותי? את מדברת ברצף ולא עוצרת
פנינה תמנו:
 50? מה 50?
ינון אזולאי:
50 חרבות ברזל, מתוכן רק 20 נשים בנוגע לשירות של הבעל שלהן
פנינה תמנו:
תראי, בעברי הייתי עיתונאית ויש לי חשיבה תקשורתית וגם אני עורכת דין וגם פה
פנינה תמנו:
 אני אגיד לך משהו, אם יש לך תת דיווח זה אומר שאתם לא מנגישים את המידע, בטח כשיש דיווחים לפורום בתוך זמן קצר, לפני שלושה שבועות קמתם? אם הם קיבלו כאלה דיווחים ועשו בינתיים מחקרים
פנינה תמנו:
 איפה אתם? 18 עובדים אבל יש לכם גם מיקור חוץ
פנינה תמנו:
 אני שוב אמרתי, אני מאמינה בנציבות הזאת, אבל בשעת מבחן אתן נמדדות
ינון אזולאי:
בסדר, אנחנו נטפל, אני לא אומרת שלא נטפל
ינון אזולאי:
 גם 18 העובדים יטפלו בכל פניה שתגיע אלינו
ינון אזולאי:
 אנחנו העברנו הרצאות, ניסינו להעלות את המודעות, ואנחנו גם כאן פה
ינון אזולאי:
 אנחנו שותפים לכל מי שיגיע אלינו
ינון אזולאי:
 - - - אנחנו מטפלים
פנינה תמנו:
מה הסמכות שלך עכשיו לעשות קמפיין? יש לך סמכות או לנציבה?
ינון אזולאי:
סמכות למה?
פנינה תמנו:
מה הסמכויות שלך במשרד? את קובעת מדיניות בנציבות?
ינון אזולאי:
כן, אני נציבה אזורית של מחוז ירושלים ודרום
פנינה תמנו:
עכשיו את יכולה להקצות חלק מהתקציב של הנציבות לפרסום?
ינון אזולאי:
בוודאי, ואנחנו עכשיו פרסמנו הרצאה שאנחנו עושים בנוגע לזכויות עובדים והיה מענה והצטרפו אנשים
ינון אזולאי:
 אבל פניות של נשים אנחנו לא מקבלים
ינון אזולאי:
 אנחנו מפרסמים
פנינה תמנו:
לא, לא אני לא ראיתי שום פרסום, ואני בת זוג לבן אדם שנמצא בעזה ולא ראיתי שום פרסום
פנינה תמנו:
 אני אומרת לך כזה דבר, אתם תצאו, אתם תשבו
ינון אזולאי:
שלחתי את זה לפורום של נשות המילואים שיפרסמו
פנינה תמנו:
שניה סיון
פנינה תמנו:
 קודם כול זה לנציבה
פנינה תמנו:
 זה שמרים לא פה ודווקא בדיונים שהם פחות חשובים היא הייתה
פנינה תמנו:
 אני יודעת שמרים היא מאוד חרוצה, אבל זה מאכזב שהיא לא כאן
פנינה תמנו:
 אני אומרת לך ואת תעבירי את זה לנציבה וגם את תטמיעי אם את טוענת שאת יודעת לקבל שם מדיניות
פנינה תמנו:
 אתם תשבו עם הפורום, אתם תפרסמו ואתם תתחילו לטפל בתיקים ויש לכם דרכים וסנקציות נגד מעסיקים
פנינה תמנו:
 אתם תתחילו לעבוד על הדבר הזה
פנינה תמנו:
      לא יכול להיות מצב שמפטרים, בין אם זה פיטורים שקטים, בין אם זה פיטורים או אפילו להקשות
פנינה תמנו:
 הייתה לי מישהי שהמעסיק שלה מכריח אותה בחודש הראשון שכולם תחת אזעקות, ילדים, להגיע לעבודה
פנינה תמנו:
 לא יהיה כדבר הזה
פנינה תמנו:
 תעשו שיעורי בית
פנינה תמנו:
 וזה לא וולונטרי
פנינה תמנו:
 זה לא וולונטרי
פנינה תמנו:
 תפתרו את הדבר הזה, אף אחד לא עושה טובה
פנינה תמנו:
 אתם מקבלים כסף, משולמים על ידי הציבור וזו ההזדמנות שלכם לעלות את קרניכם
ינון אזולאי:
בהחלט, ואנחנו נשמח, ואנחנו נותנים את כל המענה שאנחנו יכולים מבחינתנו, ואנחנו נמשיך לנסות להעלות את המודעות
פנינה תמנו:
לא, עוד פעם אנחנו נמשיך ואנחנו נותנים
פנינה תמנו:
 תיקחי את הדברים שאמרתי לך, תשבי איתם, תתחילו לתת – כמו שאומרים בשפה העממית – בראש בעניין הזה
פנינה תמנו:
 בבקשה עורכת הדין דבי
פנינה תמנו:
 היועצת המשפטית, שלום לחברת הכנסת מיכל וולדיגר שגם הגישה את הצעת החוק של לתת שעה וחצי תוספת
פנינה תמנו:
 תספרי את זה אחר כך על החוק
דבורה ספיר אליעזר:
שלום לכולם ותודה על הדיון החשוב הזה
דבורה ספיר אליעזר:
 אנחנו קיבלנו את רשימת הבקשות של נשות המילואים, וגם בפורומים אחרים, ובהחלט המנכ"ל והשר ביקשו מאיתנו לבחון כל אחת ואחת מההצעות שיש על הפרק, וגם לנסות ולהציע הצעות נוספות
דבורה ספיר אליעזר:
 אנחנו עושים דיונים ממש בימים אלו
פנינה תמנו:
לא, דבי
פנינה תמנו:
 בואי תגידי לי מה שונה? את תלמדי להכיר אותי
פנינה תמנו:
 את למדת, התחלת
פנינה תמנו:
 אנחנו עושים דיונים, אנחנו שוקלים, לא מדבר אליי בכלל
פנינה תמנו:
 בואי תגידי מה עשיתם מתחילת המלחמה? מבחינת התיקונים? ומה אתם מתכוונים לעשות?
קריאה:
איזה משרד זה?
פנינה תמנו:
משרד העבודה
פנינה תמנו:
 וגם האכיפה שיש, לא רק בתיקוני חוק
דבורה ספיר אליעזר:
אני מציעה שעל התיקונים של הביטוח הלאומי, הביטוח הלאומי ידבר
דבורה ספיר אליעזר:
 למרות שמשרד העבודה היום זה גם הנושא של הביטוח הלאומי וגם הנושא של זכויות עובדים
דבורה ספיר אליעזר:
 מבחינת חוקי עבודה, שני תיקונים בעצם קודמו
דבורה ספיר אליעזר:
 אחד – לדעתי אולי הוא החשוב ביותר בנוגע לדיון הזה – הוא הגנה מפני תיקונים לאוכלוסיות נוספות מאלה הקיימות היום בחוק הגנה לעובדים בשעת חירום
דבורה ספיר אליעזר:
      עד התיקון האחרון לחוק, האוכלוסייה המוגנת לפי החוק הייתה רק האוכלוסייה שלא ביצעה עבודה או נעדרה מהעבודה בין אם בציות להוראות פיקוד העורף, או בגלל אוכלוסייה שנעדרה כדי לשמור על ילדים שלא הגיעו למוסדות חינוך
דבורה ספיר אליעזר:
 החוק הזה הורחב לאחרונה
דבורה ספיר אליעזר:
 היה פרסום לחוק ב-28 בנובמבר לאוכלוסיות נוספות כמו מפונים, חטופים, ומשפחות חטופים
דבורה ספיר אליעזר:
 וגם לבני ובנות - - -
פנינה תמנו:
השינוי שהיה לבני ובנות זוג כן
דבורה ספיר אליעזר:
ב-7 באוקטובר
פנינה תמנו:
כן אבל אני לא הבנתי, שכחתי
פנינה תמנו:
 אנחנו נלחמנו על זה ושכחתי
פנינה תמנו:
 מה התיקון?
דבורה ספיר אליעזר:
התיקון קובע, הוא נותן גם הגנה מפני פיטורים
פנינה תמנו:
למשך כמה זמן?
דבורה ספיר אליעזר:
עד ה-7 בינואר ואנחנו שוקלים בימים האלה את ההארכה של התיקון
פנינה תמנו:
חייב
רותם אבידר צאליק:
וגם ההגדרה של ילד או ילדה מתחת לגיל 14
דבורה ספיר אליעזר:
זה עד גיל 13
רותם אבידר צאליק:
אשת מילואים שבעלה מגויס
פנינה תמנו:
מי את?
רותם אבידר צאליק:
אני רותם אבידר, עורכת דין, אני מתנצלת
רותם אבידר צאליק:
 אני חלק מהפורום של נשות המילואים, הגעתי באיחור בגלל התאונה בדרך
פנינה תמנו:
אוקיי, מה רצית להעיר?
רותם אבידר צאליק:
אני אומרת שבחוק הזה, עדיין הגדרת ילד זה מתחת 14 ויום לצורך העניין לא מוגנת וצריך להבין את זה
פנינה תמנו:
הפיטורים לא צריכים להיות קשורים
רותם אבידר צאליק:
צריך לייצר דיון נפרד לחקיקה הזאת כי בפועל אין מוגנות בתעסוקה על נשות המילואימניקים
רותם אבידר צאליק:
 אין
רותם אבידר צאליק:
 עובדתית אנחנו רואים
פנינה תמנו:
 בבקשה בואו נשמע את היועמ"שית של משרד העבודה
מורן חטב:
אנחנו באותה סירה
דבורה ספיר אליעזר:
כן, החוק חל גם לגבי כל חייל כהגדרתו בחוק השיפוט הצבאי ולא רק בני זוג של אנשי מילואים
מיכל מרים וולדיגר:
רגע, וזה כולל גם את הנשים של משרתי הקבע במלחמה?
דבורה ספיר אליעזר:
נכון
פנינה תמנו:
כן זה כולל
דבורה ספיר אליעזר:
אבל יש שני תנאים, ואני מעלה אותם כאן כי אני מבינה שיש ביקורת אבל חשוב שתבינו
דבורה ספיר אליעזר:
 אחד זה לצורך השגחה וילד, והדבר השני שההיעדרות היא עקב השירות הצבאי של בן או בת הזוג
דבורה ספיר אליעזר:
 צריכים להתקיים כל התנאים כדי שתהיה הגנה
דבורה ספיר אליעזר:
 עכשיו, החקיקה הזאת היא חקיקה שהפרתה לצידה עבירה פלילית
דבורה ספיר אליעזר:
 אפשר להגיש תלונה אכן ומנהל ההסדרה והאכיפה - - -
פנינה תמנו:
במנהל שלכם?
דבורה ספיר אליעזר:
של משרד העבודה
פנינה תמנו:
כמה פניות קיבלתם?
דבורה ספיר אליעזר:
אין לי את הנתונים כאן
פנינה תמנו:
כמה אנשים עובדים שם?
דבורה ספיר אליעזר:
יש 98 תקני כוח אדם
פנינה תמנו:
וואו, 98?
דבורה ספיר אליעזר:
זה על כל הזכויות
פנינה תמנו:
אוקיי, כמה אנשים עובדים על הסוגייה הזאת בגלל שאנחנו במלחמת חרבות ברזל?
דבורה ספיר אליעזר:
אני יכולה להגיד שבמנהל, מאז תחילת המלחמה חלק מאוד גדול ישב במוקד של המשרד לצורך מתן מענה לציבור הרחב שפנה אלינו בקשר לזכויות עובדים
דבורה ספיר אליעזר:
 היו מאות פניות כאלה, לא רק של בנות הזוג
פנינה תמנו:
אוקיי, אני מדברת על בני ובנות הזוג ואני רוצה לשאול שאלה
פנינה תמנו:
 האם עשיתם איזשהו פרסום שאסור לפטר ושזו עבירה פלילית ברדיו? בזה? אני כשהייתי שרה הייתי עושה פרסומים, ב-30,000 שקלים את יכולה
פנינה תמנו:
 על העולים הייתי עושה
פנינה תמנו:
 הייתי מקבלת גל"צ רשת ב'
פנינה תמנו:
 אני לא שמעתי כלום